Vlani som videl nový diel Hviezdnych vojen
a bol úžasný,
ale jedna vec mi stále vŕtala v hlave.
Neviem či ste si to všimli.
V tomto dokonale technicky vyspelom svete
som nikde nevidel jediný AED,
čo bolo úplne šokujúce,
skoro také šokujúce, ako nevedieť, čo AED je,
čo vy samozrejme viete.
Ale pre divákov doma,
AED je automatický externý defibrilátor.
Je to zariadenie, ktoré sa používa pri fibrilácii srdca,
aby ho šokom navrátilo do správneho rytmu
alebo, ako ho nazýval jeden z účastníkov môjho kurzu:
„srdco-šoková krabička“.
(smiech)
Nemôžem to však dávať za vinu Impériu,
keďže ochrana zdravia pri práci
nie je práve ich hlavným cieľom.
Hoci, aj keby sme...
Myslím, že horšie ako nemať AED by bolo, keby nejaký mali,
ale nikto by nevedel, kde je.
Tieto zariadenia dokážu drasticky zvýšiť šance na prežitie,
skoro ako tauntaun na planéte Hoth.
(smiech)
Som si však istý, že stormtrooper to má spočítané
bez ohľadu na to, či máme AED alebo nie,
keďže ten hrudný pancier sa bude vyzliekať ťažko
a podobne ako u tauntaunov,
AED je veľmi účinný iba počas kratkého časového úseku.
Preto ho musíme použiť zhruba v priebehu prvých 10 minút.
Na druhej strane, Jediovia nemajú s výstrojom žiadne problémy.
Tie ich rúcha sa rozhaľujú samé,
elektródy môžete priložiť priamo na hruď.
Jednu vpravo hore,
druhú vľavo dole,
počkajte, kým zariadenie určí, či je rytmus vhodný na použitie
a pripravte sa na podanie výboja.
Jediovia majú predsa len problém,
problém s hlavovými výrastkami.
Takže môžem byť v správnej pozícii, mysliac si, že som pripravený,
pričom sa ale náhodou dotýkam chápadla
a nechtiac uštedrím šok sebe.
(smiech)
Takže skôr než stlačíte gombík,
uistite sa,
že sa zachraňovaného nedotýkate vy
ani nikto iný.
Vráťme sa späť k stormtrooperovi.
Ak by sa vám podarilo včas mu zložiť brnenie,
čo by ste urobili, ak by ste pod ním zrazu našli Wookieeho,
prípadne dvoch Ewokov?
(smiech)
Našťastie je v súprave dokonca aj žiletka,
ktorú môžeme použiť na oholenie hrude vpravo hore a vľavo dole.
Wookieeovia majú ešte jeden problém.
Majú problém s doplnkami.
Tie musíme odstrániť.
Čokoľvek je medzi elektródami, musí ísť preč,
pretože by to mohlo spôsobiť tzv. oblúk.
Pre tých z vás, ktorý neviete, čo to je,
pamätáte si ako cisár Palpatine
vystreľuje z končekov prstov elektrinu?
(smiech)
Takto nejako vyzerá oblúk.
Ďalšia vec, ktorá...
Ó, mimochodom, ten náboj tvorí tak, že pod rúchom nosí vlnené ponožky.
(smiech)
Oblúk môže nastať aj v prípade, ak je hrudník príliš vlhký.
Elektrina tak prúdi po povrchu a nie cez srdce.
To môžeme napraviť nesmrteľnými slovami Douglasa Adamsa:
„Žiadnu paniku,“
čoho sa väčšina z nás dnes držala,
a tiež tým, že budeme mať vždy poruke uterák.
Takže dobrá rada do života.
Kovové bikiny – nanešťastie, toto je chvíľa, kedy nastáva panika –
podobne ako podprsenku,
odstrániť musíme,
pretože môžu spôsobiť silný oblúk a popáleniny.
To nanešťastie prináša problém,
ktorý je takmer taký kontroverzný ako debata o epizódach 1 až 3.
(smiech)
Už samotné vyslovenie slova „bradavky“
uvádza ľudí do stavu vytrženia.
Mimochodom, toto nie je bradavka, ale tortička.
(smiech)
Je možné, že ak AED budete raz musieť použiť,
bude to na niekoho, koho poznáte.
A pamätajte si, každý má bradavky,
okrem Jabbu.
(smiech)
Tortičky však miluje.
Keď už sme pri Jabbovi,
ak by ste naň museli použiť AED,
umiestnenie elektród je rovnaké,
napriek tomu, že nemá bradavky.
Takže to bude pravá horná časť hrudníku a ľavá spodná.
Keď už ideme do toho, aplikujeme šoky, pripravujeme sa,
jedna z vecí, na ktorú nesmieme zabudnúť po aplikovaní výboja, je masáž srdca.
Odporúča sa 30 stlačení a 2 vdýchnutia,
stláčame nadol prostred hrudníka, medzi bradavkami,
a to aspoň 5 cm,
nie viac ako 6,5,
rýchlosťou asi 100 stlačení za minútu,
nie viac ako 120.
Nanešťastie, vzhľadom na rozmery Jabbových úst,
a aj na to, čo si do nich pchá,
je možné, že do dýchania z úst do úst sa nám veľmi chcieť nebude.
Namiesto toho môžeme vykonať iba masáž srdca.
Rytmus samotnej masáže srdca si môžeme zapamätať
pomocou skladby Pochod impéria (Imperial March).
Zaspieval by som vám ju.
(smiech)
To je však skôr úloha pre vypočúvacieho droida.
Yoda.
Maličký chlapík ako dieťa.
V podstate s ním budeme zaobchádzať ako s dieťaťom
v tom zmysle, že jednu elektródu umiestníme do stredu hrudníka,
a druhú na chrbát.
Ak by sme obe umiestnili dopredu,
mohli by byť príliš blízko a vytvoriť silný oblúk
a tomu sa chceme vyhnúť.
Dúfam, že toto pomohlo objasniť
a osvetliť niektoré z temnejších problémov
spojených s používaním AED vo vesmíre Hviezdnych voje
alebo v akomkoľvek inom.
Myšlienka na záver –
zapamätajte si, že ak raz budete mať do činenia s Wookieem,
nesnažte sa ho oholiť celého.
Je to príliš zdĺhavé
a akurát ho to vytočí.
(smiech)
Ďakujem veľmi pekne.
(potlesk)